Crotone

Crotone on kaupunki ja comune Calabrian alueella Etelä-Italiassa. Kaupungin väkiluku oli noin 61 100 vuonna 2014.

Crotone oli merkittävä paikka antiikin aikana, vaikka sen luonnonsatama ei ole erityisen hyvä, se on kuitenkin alueensa parhaita. Asutus levittäytyi satamasta läheiselle kukkulalle. Sinne kehittyi lääketieteellinen koulu, jonka Herodotoskin mainitsee. Hera Lacinian temppelistä on jäljellä enää yksi pylväs. Pythagoras oppilaineen asui Crotonessa 500-luvulla eaa. Ennen Italian yhdistymistä Crotone kuului Napolin kuningaskuntaan.

Nykyisin Crotonessa on sekä teollisuutta että maataloustuotantoa. Lähistöllä on vesivoimaa ja rikkikaivoksia.

Ystävyyskaupungit 
  Giannitsa, Kreikka (vuodesta 2010)
 Porto, Portugali (vuodesta 2010)

Lähteet

Aiheesta muualla 

Calabrian kaupungit